CELEX: 62021TN0717
Language: ro
Date: 2021-11-08 00:00:00
Title: Cauza T-717/21: Acțiune introdusă la 8 noiembrie 2021 – ICA Traffic/Comisia

3.1.2022   
            
            
               RO
            
            
               Jurnalul Oficial al Uniunii Europene
            
            
               C 2/51
            
         
      Acțiune introdusă la 8 noiembrie 2021 – ICA Traffic/Comisia
      (Cauza T-717/21)
      (2022/C 2/71)
      Limba de procedură: germana
      
         Părțile
      
      
         Reclamantă: ICA Traffic GmbH (Dortmund, Germania) (reprezentanți: S. Hertwig și C. Vogt, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea deciziei pârâtei în măsura în care acordul-cadru cu întreprinderea UVD Robots APS pentru furnizarea de 200 de până la 200 de roboți de dezinfectare și-a epuizat efectele la momentul atingerii limitei maxime a cantității anunțate;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă motivul prezentat în continuare.
      Decizia Comisiei Europene, anunțată în comunicatul de presă din 21 septembrie 2021, de a contracta alți 100 de roboți în pofida faptului că contractul-cadru a rămas fără efect, încalcă principiul de drept al Uniunii al legalității acțiunii administrative, consacrat în dreptul primar la articolul 263 al doilea paragraf TFUE coroborat cu articolul 264 TFUE.
      În cauza C-23/20 (1), Curtea de Justiție a Uniunii Europene a declarat că, odată ce s-a atins cantitatea maximă stabilită în anunț, contractul-cadru a încetat să producă efecte. Decizia Comisiei Europene de a comanda în prezent alți 100 de roboți de dezinfectare în temeiul acordului încheiat cu întreprinderea UVD Robots APS pentru furnizarea de până la 200 de roboți de dezinfectare, încalcă, prin urmare, articolul 49 din Directiva 2014/24/UE al Parlamentului European și al Consiliului din 26 februarie 2014 privind achizițiile publice și de abrogare a Directivei 2004/18/CE (2), precum și punctele 7, 8 și 10 litera (a) din partea C din Anexa V la aceasta coroborate cu articolul 33 și cu principiile egalității de tratament și transparenței menționate în articolul 18 alineatul (1) din aceeași directivă.
      
         (1)  Hotărârea din 17 iunie 2021, Simonsen & Weel, C-23/20, EU:C:2021:490.
      
         (2)  JO 2014, L 94, p. 65.